Osnovna škola Pakoštane

Bana Josipa Jelačića 1

23211 Pakoštane

KLASA: 602-02/18-01/01

URBROJ: 2198-1-31-01-18-1

Pakoštane, 21. rujna 2018.

**Izvješće o realizaciji godišnjeg plana i programa rada u školskoj godini 2017./2018.**

Školsku godinu 2017./2018. pohađalo je 369 učenika.

**Kraj školske godine 2017./2018.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Razred | Broj učenika | Ž | 5 | 4 | 3 | 2 | n. | Opravdani sati | Neopravdani sati |
| I. a | 21 | 12 | 17 | 3 | 1 | 0 | 0 | 806 | 0 |
| I. Drage |  8 |  4 | 8 | 0 | 0 | 0 | 0 | 347 | 0 |
| I. Vrana | 19 |  8 | 9 | 10 | 0 | 0 | 0 | 225 | 0 |
| Ukupno I. razredi | 48 | 24 | 34 | 13 | 1 | 0 | 0 | 1378 | 0 |
| II. a | 15 | 9 | 12 | 2 | 1 | 0 | 0 | 463 | 0 |
| II. b | 15 | 7 | 9 | 6 | 0 | 0 | 0 | 433 | 0 |
| II. Drage | 11 | 2 | 7 | 3 | 1 | 0 | 0 | 478 | 0 |
| II. Vrana | 12 | 4 | 7 | 5 | 0 | 0 | 0 | 446 | 0 |
| Ukupno II. razredi | 53 | 22 | 35 | 16 | 2 | 0 | 0 | 1820 | 0 |
| III. a | 13 | 5 | 11 | 2 | 0 | 0 | 0 | 415 | 0 |
| III. b | 14 | 7 | 11 | 3 | 0 | 0 | 0 | 425 | 0 |
| III. Drage | 12 | 4 | 8 | 4 | 0 | 0 | 0 | 224 | 1 |
| III. Vrana | 15 | 6 | 11 | 3 | 1 | 0 | 0 | 486 | 0 |
| Ukupno III. razredi | 54 | 22 | 41 | 12 | 1 | 0 | 0 | 1550 | 1 |
| IV. a | 23 | 8 | 13 | 9 | 1 | 0 | 0 | 1234 | 6 |
| IV. Drage | 13 | 5 | 6 | 7 | 0 | 0 | 0 | 518 | 0 |
| IV. Vrana | 12 | 8 | 7 | 4 | 1 | 0 | 0 | 637 | 0 |
| IV. Vrgada |  1 | 1 | 1 | 0 | 0 | 0 | 0 | 0 | 0 |
| Ukupno IV. razredi | 49 | 22 | 27 | 20 | 2 | 0 | 0 | 2389 | 6 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| V. a | 14 | 7 | 3 | 9 | 2 | 0 | 0 | 550 | 1 |
| V. b | 13 | 5 | 3 | 6 | 4 | 0 | 0 | 918 | 0 |
| Ukupno V. razredi | 27 | 12 | 6 | 15 | 6 | 0 | 0 | 1468 | 1 |
| VI. a | 27 | 12 | 6 | 9 | 11 | 1 | 0 | 1180 | 2 |
| VI. b | 26 | 10 | 3 | 13 | 10 | 0 | 0 | 1249 | 1 |
| Ukupno VI. razredi | 53 | 22 | 9 | 22 | 21 | 1 | 0 | 2429 | 3 |
| VII. a | 23 | 13 | 4 | 8 | 10 | 1 | 0 | 1714 | 13 |
| VII. b | 23 | 10 | 7 | 6 | 8 | 1 | 1 | 990 | 19 |
| Ukupno VII. razredi | 46 | 23 | 11 | 14 | 18 | 2 | 1 | 2704 | 32 |
| VIII. a | 19 | 9 | 6 | 6 | 7 | 0 | 0 | 1461 | 14 |
| VIII. b | 19 | 9 | 9 | 6 | 4 | 0 | 0 | 882 | 1 |
| VIII. Vrgada |  1 | 0 | 1 | 0 | 0 | 0 | 0 | 9 | 0 |
| Ukupno VIII. razredi | 39 | 18 | 16 | 22 | 11 | 0 | 0 | 2352 | 15 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ukupno | 369 | 165 | 179 | 124 | 62 | 3 | 1 | 16090 | 58 |

1. **OPĆI USPJEH I IZOSTANCI UČENIKA**
	1. Opći uspjeh

Tristo šezdeset osam (368) učenika uspješno je završilo školsku godinu 2017./2018., i to: 179 odličnim, 124 vrlo dobrim, 62 dobrim i 3 dovoljnim uspjehom. Dvadeset učenika upućeno je na dopunski rad, od toga troje učenika nije zadovoljilo te je upućeno na popravni ispit. Na popravnom ispitu jedan učenik nije zadovoljio te je upućen na ponavljanje razreda.

* 1. Izostanci

Tijekom godine ukupno je 16 148 izostanaka, od toga 58 neopravdanih i 16 090 opravdanih sati. U razrednoj nastavi učenici su ukupno izostali 7 144 sata, od toga 7 sati neopravdano. U predmetnoj nastavi učenici su ukupno izostali 9 004 sata, od toga neopravdano 51 sat. Najviše neopravdanih izostanaka imali su učenici sedmih odjela (32 sata, 62,74%).

1. **NASTAVA**
	1. Realizacija redovne, izborne, dodatne i dopunske nastave

Većih odstupanja u realizaciji redovne, izborne, dodatne i dopunske nastave nije bilo. Zahvaljujući dodatnom radu učenika i učitelja naši su učenici uspješno sudjelovali na županijskim smotrama i natjecanjima znanja iz hrvatskog, engleskog i njemačkog jezika, matematike, biologije, kemije, fizike, geografije, povijesti, LiDraNu, vjeronaučnoj olimpijadi i rukometu. Učenici njemačkog jezika uključili su se u 16. Festival znanosti.

Rukometašice su osvojile prvo mjesto u Zadarskoj županiji i treće mjesto u regionalnoj skupini Jug. Učenik 8. razreda osvojio je 2. mjesto iz kemije i 3. mjesto iz fizike na županijskoj razini.

* 1. Učiteljski kadar, stručno usavršavanje

Ove smo godine imali nestručnu zamjenu iz matematike i fizike u matičnoj školi te iz hrvatskog jezika, likovne kulture, glazbene kulture, matematike, povijesti i TZK u PŠ „Dr. Blaž Jurišić, Vrgada.

Svi su se učitelji stručno usavršavali na seminarima u organizaciji AZZO-a i MZO-a.

U 2. polugodištu imali smo 1 učitelja - pripravnika.

U školskoj godini 2017./2018. u Osnovnoj školi Pakoštane nastavu pohađa 14 učenika s posebnim obrazovnim potrebama. Troje učenika imaju osigurane pomoćnike u nastavi u sklopu provedbe projekta „Inkluzija – korak bliže društvu bez prepreka“.

1. **IZVANNASTAVNE, IZVANŠKOLSKE I OSTALE AKTIVNOSTI TE PROJEKTI**

 U protekloj školskoj godini učenici su bili uključeni u sljedeće izvannastavne aktivnosti: dramsku, literarnu, novinarsku, knjižničarsku, likovne, dramsko-recitatorsku, ekološku, dramsko-ritmičku skupinu, zbor, kreativne radionice, informatiku za 4. r., njemački, talijanski jezik, mladi tehničari i Male glagoljaše.

Nogometna i rukometna sportska skupina zajedno su djelovale kroz rad ŠSK „Galeb“.

Naši učenici su protekle školske godine bili uključeni u mnogobrojne izvanškolske aktivnosti: KUD Pakoštane, NK Pakoštane, Glazbena škola Biograd na Moru, Košarkaški klub Pakoštane, KUD Vrana, KUD Sveti Ante, ostala društva, klubove i udruge.

 Planirani izleti, ekskurzije, izvanučionička nastava uspješno su realizirani prema utvrđenom Godišnjem planu i programu škole.

Različitim aktivnostima (školske priredbe, posjete, predavanja, uređenje panoa, plakatiranje i sl.) obilježeni su svi značajniji datumi tijekom školske godine, a posebno: Dani zahvalnosti za plodove zemlje, Mjesec hrvatske knjige, Međunarodni dan volontera, Božićna priredba, 25. godina VRO „Maslenica 93“, Svjetski dan močvarnih staništa, Nacionalni dan prevencije vršnjačkog nasilja, Svjetski dan kretanja, Dan sigurnijeg interneta, Valentinovo, Karneval, projektni dan posvećen sportskim aktivnostima i Dan škole.

Berba maslina odvijala se kao i svake godine uz osobitost da smo ove godine osvojili srebrnu medalju za ekstra djevičansko maslinovo ulje na 1. Festivalu mladih maslinovih ulja u Vrani.

Školsku je godinu obilježilo domaćinstvo općinske i županijske smotre LiDraNo na čemu su bili angažirani svi djelatnici i većina učenika naše škole. Učenici su sudjelovali i na smotri tradicijske baštine osnovnih i srednjih škola Zadarske županije.

Uspješno su provedene humanitarne akcije: „Vukovaru ZaDar“, redovna akcija Crvenog križa, akcija prikupljanja novčanih sredstava za obitelj u potrebi, Caritasova akcija prikupljanja slatkiša „Slatki korizmeni kutak“ te 45. jubilarna akcija „Solidarnost na djelu 2017.“

Posebno je, paljenjem svijeća u predvorju škole obilježen i Dan sjećanja na Vukovar i Škabrnju, kao i odlaskom učenika osmih razreda u Vukovar u travnju 2018.

Provedena je edukacija o minskoj opasnosti, radionica za prvaše o gospodarenju otpadom te međuškolsko natjecanje drugaša naše škole u Igrama bioraznolikosti u organizaciji Parka prirode Vransko jezero.

Početkom školske godine ugostili smo delegaciju profesora iz Litve.

Provodili su se sljedeći projekti: Školski preventivni program, Zdravstveni odgoj, Građanski odgoj i obrazovanje, projekt Shema školskog voća te „Inkluzija – korak bliže društvu bez prepreka“.

Tijekom drugog polugodišta pomogli smo Gradskoj knjižnici Zadar da se u mjestu Drage otvori bibliobusno stajalište uz školu na dobrobit svih mještana, posebno učenika.

1. **UVJETI RADA**

U matičnoj školi, zbog uvođenja e-Dnevnik aplikacije, opremili smo sve učionice stolnim računalom. Učionicu za izvođenje nastave likovne kulture opremili smo projektorom i zidnim platnom, a u učionici informatike zamijenili smo dotrajalo novim.

U PŠ Drage zamijenjeni su dotrajali prozori i grilje novim s roletama, postavljena je nova rasvjeta u učionicama, a jedna učionica opremljena projektorom i zidnim platnom. Saniran je prilaz sportskom igralištu, obnovljen zid do Jadranske magistrale te zamijenjena ograda. Očišćen je stan na katu zgrade i napravljen troškovnik za prenamjenu prostora.

U PŠ Vrana promijenjen je pod (laminat) u informatičkoj učionici, a u učionicama gdje se odvija redovna nastava, postavljena je nova rasvjeta, zamijenjeni su dotrajali prozori i grilje novim s roletama, promijenjen je pod (laminat). Na stubištu zapadnog ulaza zgrade napravljena je ograda. Očišćen je prilaz školi i napravljen protupožarni put iznad škole.

Ravnatelj:

Andrija Vanjak, mag. prim. educ.